CELEX: 62011TN0087
Language: fi
Date: 2011-02-18 00:00:00
Title: Asia T-87/11: Kanne 18.2.2011 — GRP Security v. tilintarkastustuomioistuin

16.4.2011   
            
            
               FI
            
            
               Euroopan unionin virallinen lehti
            
            
               C 120/13
            
         Kanne 18.2.2011 — GRP Security v. tilintarkastustuomioistuin
   (Asia T-87/11)
   2011/C 120/33
   Oikeudenkäyntikieli: ranska
   
      Asianosaiset
   
   
      Kantaja: GRP Security (Bertrange, Luxemburg) (edustaja: asianajaja G. Osch)
   
      Vastaaja: Euroopan unionin tilintarkastustuomioistuin
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               hyväksyy kantajan tässä kannekirjelmässä esittämät kanneperusteet
            
         
               —
            
            
               sallii kantajan esittää myöhemmin uusia oikeudellisia perusteita, tosiseikkoja ja todisteita
            
         
               —
            
            
               katsoo, että tämä kanne on muodollisesti asianmukainen
            
         
               —
            
            
               katsoo sen asiakysymyksen osalta perustelluksi
            
         
               —
            
            
               näin ollen edellä esitetyistä syistä kumoaa riidanalaiset päätökset
            
         
               —
            
            
               varaa kantajalle oikeuden vaatia sen vahingon korvaamista, joka aiheutui tilintarkastustuomioistuimen lainvastaisesta toiminnasta
            
         
               —
            
            
               velvoittaa tilintarkastustuomioistuimen korvaamaan oikeudenkäyntikulut
            
         
               —
            
            
               varaa kantajalle kaikki muut oikeudet, vaatimukset, perusteet ja oikeuskeinot.
            
         
      Oikeudelliset perusteet ja pääasialliset perustelut
   
   Kantaja vaatii Euroopan unionin tilintarkastustuomioistuimen päätösten, jotka koskevat yhtäältä hallinnollista seuraamusta eli kantajan sulkemista kolmen kuukauden ajaksi pois niiden sopimusten ja avustusten piiristä, jotka rahoitetaan Euroopan unionin talousarviosta, ja toisaalta puitesopimuksen nro LOG/2026/10/2, jonka nimi on ”eri turvapalvelut”, irtisanomista, kumoamista.
   Kanteensa tueksi kantaja esittää kolme kanneperustetta.
   
               1)
            
            
               Ensimmäinen kanneperuste, joka koskee suhteellisuusperiaatteen loukkaamista, puolustautumisoikeuksien loukkaamista sekä oikeudenmukaista oikeudenkäyntiä koskevan oikeuden loukkaamista, koska kantaja toimi vilpittömässä mielessä eikä ollut sen työntekijän virheellisten esitysten ja lausuntojen taustalla ja koska tilintarkastustuomioistuin olisi voinut vaatia asianomaisen työntekijän korvaamista sopimuksen irtisanomisen sijaan.
            
         
               2)
            
            
               Toinen kanneperuste, joka koskee ilmeistä arviointivirhettä, koska tilintarkastustuomioistuin ei ottanut kantajan mukaan huomioon kaikkia seikkoja asiakirja-aineistossa.
            
         
               3)
            
            
               Kolmas kanneperuste, joka koskee rahoitusasetuksen 93, 94 ja 96 artiklan rikkomista, koska kantaja ei antanut virheellisiä tietoja eikä syyllistynyt virheelliseen lausuntoon asianomaisen hankintamenettelyn aikana.